«Η μάσκα στην ανθρώπινη ιστορία»

Ποιος είναι ο ρόλος της μάσκας, του προσωπείου; Η μάσκα κρύβει; Η μάσκα παραπλανά; Η μάσκα εξουσιάζει; Αντιφάσκει; Μυεί; Έχει υπαρξιακό και μεταφυσικό στοιχείο; Διασκεδάζει; Ποια είναι τα χαρακτηριστικά του προσωπείου και πώς επηρεάζει αυτόν που το φορά; Αυτά ήταν τα ερευνητικά ερωτήματα γύρω από τα οποία περιστράφηκε το θέμα.

Σκοπός της έρευνας αυτής ήταν να ερμηνεύσουν οι ομάδες τους ρόλους που έχουν οι μάσκες ανά φυλή ,ανά πολιτισμό, ανά εποχή. Να γνωρίσουν την τέχνη της μάσκας κάθε λαού, από το χρώμα, την κατασκευή της, μέχρι και το ρόλο της.

«Ταξίδεψαν» πίσω στην Ιστορία, σ΄ εκείνα τα προσωπεία της Ανατολής, της Αιγύπτου, της Μεσοποταμίας, τις μάσκες της Αρχαίας Τραγωδίας, τα Τοτέμ της Αφρικής, μέχρι τις μάσκες των Ινδιάνων. «Μεταφέρθηκαν» στο Μεξικό, αναζήτησαν θρησκευτικές μάσκες, μέχρι και μάσκες της Αποκριάς.

Η επιλογή του θέματος συσχετίζεται με το μάθημα των Εικαστικών, της Ιστορίας, της θεατρικής Αγωγής.

Τα μαθησιακά οφέλη πολλά! Αποδεδειγμένα κάποιοι μαθητές αναδόμησαν την σχέση τους με τις Τέχνες και κάποιοι την ανακάλυψαν. Απέκτησαν ιστορική και καλλιτεχνική γνώση που αφορά ένα θέμα για το οποίο δεν είχαν ξανά ασχοληθεί. Γνώρισαν άλλους πολιτισμούς, άλλους τρόπους και μέσα έκφρασης. Ανέπτυξαν σκέψη και φαντασία. Κατάλαβαν πως η ομαδική συνεργασία αλλά και η προσωπική δουλειά, όταν γίνεται σωστά αποφέρει καρπούς. Απέκτησαν μία ακόμη εμπειρία προσωπικής και ομαδικής έρευνας και εάν προέκυψαν κάποια λάθη, ξέρουν να τα αποφύγουν σε μία επόμενη.

εργασία τους. Προσέγγισαν επιστημονικά αντικείμενα όπως: Τέχνες, Ιστορία, Ανθρωπολογία, Ψυχολογία, Θρησκευτικά, Κοινωνιολογία.

Μετά την ολοκλήρωση της ερευνητικής εργασίας, οι μαθητές είναι ικανοί να:

1) Να εργάζονται με επιστημονική μέθοδο μέσα σε αυθεντικές συνθήκες εργασίας.

2) Να διασφαλίζουν την αυτονομία σκέψης, μάθησης και δράσης, τόσο προσωπικής όσο και ομαδοσυνεργατικής.

3) Έμαθαν να αναπτύσσουν κριτική σκέψη, και να αναλαμβάνουν την προσωπική ευθύνη γύρω από διάφορα θέματα.

4) Ανέπτυξαν ικανότητες διερεύνησης.

5) Κατάλαβαν τι σημαίνει να δουλεύεις συλλογικά και να συνεργάζεσαι.

Τελικά το αποτέλεσμα της εργασίας των μαθητών είναι ικανοποιητικό, η ηθική ικανοποίηση και η χαρά μεγάλη γιατί είδαν πως ο κόπος τους απέφερε καρπούς. Σημασία έχει πως προσπάθησαν παρά το μεγάλο φόρτο διαβάσματος που έχουν! Έμαθαν, απέκτησαν εμπειρία, προβληματίστηκαν και φυσικά όλη αυτή η εμπειρία σίγουρα θα τους εξελίξει προς το καλύτερο!

Η καθηγήτρια

Αραπάκου Θεοδώρα